አሁን ኢህአዴግ የሚመራትን ኢትዮጵያን በማደራጀቱ ረገድ የኦነግም እጅ አለበት፡፡ ከኢህአዴግ ቀጥሎ ብዙ ሠራዊት የነበረው ኦነግ ነው፡፡ ስለዚህ ዝም ብሎ ኢህአዴግ የሠራት፣ እንዲህ ያደረጋት ሃገር… የሚለው እውነታውን ለመሸሽ ተፈልጎ ይመስላል፡፡ ይሄ ስርዓት ከዚህ አንፃር ዝም ብሎ በቀላሉ የሚናድ አይመስለኝም፡፡ ከስሜታዊነት መቆጠብ ያስፈልጋል፡፡ ይሄ መንግስት በአንድ ሠሞን እንቅስቃሴ ይወድቃል ማለት ከስሜታዊነት የሚመነጭ ነው፡፡ እንዲህ የሚያስቡ ወገኖች የሃገሪቱን ነባራዊ ሁኔታ አያውቁም ማለት ነው፡፡ ተቃዋሚዎች ኢትዮጵያን 50 ከመቶ እንኳ አያውቁም የሚሉት የኢህአዴግ ሰዎች፣ የማያውቁት እነሡ ናቸው፡፡ እኛማ እዚሁ ህዝቡ መሃል አድገን እየኖርን ነው፡፡ የኢትዮጵያ ህዝብ ኢትዮጵያን ያውቃል፡፡ ለዚህ ነው ህዝቡ ለሉአላዊነቱ ደጋግሞ ሲሠዋ የኖረው፡፡
